ལར་གྲུབ་མཐའ་སོ་སོ་ལ་ལྟ་གྲུབ་མི་འདྲ་བ་སྣ་ཚོགས་ལོས་ཡོད་རེད།བྱུང་རབས་ཀྱི་ངོས་འཛིན་མི་མཐུན་པ་ཡང་སྣ་ཚོགས་ལོས་ཡོད་རེད།དེ་དག་གཅིག་གྱུར་སུས་ཀྱང་བཟོ་མི་སྲིད་ལ་བཟོས་ནའང་ག་ལ་འགྲིག་སྟེ།སྐྱེས་ཆེན་སྔ་མ་ཚོའི་ཤེས་རབ་ཀྱི་རྩལ་ངོམ་སྟངས་མི་འདྲ་བ་ལས་བྱུང་བའི་གྲུབ་མཐའ་སྣ་ཚོགས་ཡོད་པ་ནི་གངས་ཅན་པའི་རིག་གནས་ཀྱི་གཟི་བརྗིད་ཡིན་པ་རེད།གཙོ་བོའི་ནང་གི་གཙོ་བོ་ནི།ལྟ་ཚུལ་མི་འདྲ་བ་དང་།དད་མོས་མི་འདྲ་བ་དང་།གྲུབ་མཐའ་མི་འདྲ་བ་སྣ་ཚོགས་ཡོད་ཆོག་ལ་ཡོད་འོས་པའི་དཀྱེལ་ཡངས་ཀྱི་ལྟ་བ་དང་།དེ་ཐམས་ཅད་ཀྱང་དབྱངས་གསལ་སོ་བཞིའི་ཉིང་ཁུ་ལྟ་བུའི་ཤེས་རིག་ཡིན་པ་གཅིག་མཐུན་དུ་ཁས་ལེན་པའི་མཛའ་དུངས་དེ་རེད།